text: মগরা রেলওয়ে স্টেশন পূর্ব রেলওয়ে অঞ্চলের হাওড়া রেল বিভাগের হাওড়া বর্ধমান প্রধান রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলার মগরায় অবস্থিত। সমস্ত এমু লোকাল ট্রেন মগরা রেলওয়ে স্টেশনে থামে। ব্যাণ্ডেল ও বর্ধমানের মধ্যবর্তী তৃতীয় রেলপথটি গঠনকাঠামোর মধ্যে রয়েছে এবং এর জন্য ১(এ) প্লাটফর্মটি নির্মিত হয়েছে। মগরা রেলওয়ে স্টেশনে অবস্থিত মগরা-কাটোয়া রেলপথটি হাওড়া-বর্ধমান রেলপথের মগরা ও ব্যাণ্ডেল-কাটোয়া রেলপথের ত্রিবেণীকে সংযুক্ত করেছে। যদিও এটি শুধুমাত্র মালগাড়ি পরিবহনে ব্যবহৃত হয়। মগরা থেকে তারকেশ্বর নামে (ভায়া-ধনিয়াখালী) একটি নতুন রেলপথও গঠনকাঠামোর মধ্যে রয়েছে।  এই মগরা তারকেশ্বর রেলওয়ে লাইনটির(ভায়া-ধনিয়াখালী) সূচনা হলেই মগরা রেলওয়ে স্টেশনকে শীঘ্রই মগরা জংশনে পরিণত করা হবে।
  
  অবস্থান 
  মগরা রেলওয়ে স্টেশন হুগলী জেলার মগরায় অবস্থিত। এই স্টেশন থেকে  পরবর্তী স্টেশন হল - তালাণ্ডু রেলওয়ে স্টেশন এবং পূর্ববর্তী স্টেশন হল - আদি সপ্তগ্রাম রেলওয়ে স্টেশন।
  
  ইতিহাস 
  ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মির্জাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করে। 
  
  পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলী পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়।
  
  রেলপথ 
  মগরা রেলওয়ে স্টেশনটি হাওড়া জেলা, হুগলী জেলা ও পূর্ব বর্ধমান জেলার মধ্যে বিস্তৃত হাওড়া  - বর্ধমান প্রধান রেলপথের মধ্যে অবস্থিত। এই রেলপথে হাওড়া থেকে  বেলুড় পর্যন্ত ৫ টি, বেলুড় থেকে শ্রীরামপুর  পর্যন্ত ৩ টি, শ্রীরামপুর  থেকে শেওরাফুলি জংশন পর্যন্ত ৪ টি, শেওড়াফুলি জংশন থেকে ব্যাণ্ডেল জংশন পর্যন্ত ৩ টি,  ব্যাণ্ডেল জংশন থেকে তালাণ্ডু পর্যন্ত ২ টি, তালাণ্ডু থেকে শক্তিগড়ের মধ্যে ৩ টি ট্র্যাক এবং শক্তিগড় থেকে বর্ধমান জংশন পর্যন্ত ৪ টি ট্র্যাক রয়েছে।
  
  হাওড়া  - বর্ধমান প্রধান রেলপথের অন্তর্গত এই স্টেশনের ট্র্যাকটি এ-শ্রেনির ট্র্যাক হিসাবে শ্রেণীবদ্ধ করা হয়েছে, যা ট্রেনের রেলপথ হিসাবে চিহ্নিত, তবে মহানগর এলাকার শহরতলি রেল পরিষেবার জন্যও ব্যবহৃত হয়।
  
  পরিকাঠামো  
  
  স্টেশনটির পরিকাঠাম ভূমিগত। এই স্টেশনে ৫ টি প্ল্যাটফর্ম রয়েছে। মগরা রেলওয়ে স্টেশনে ৮ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
  
  মগরা রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
  
  বৈদ্যুতীকরণ
  ১৯৫৮ সালে এই স্টেশনটির বৈদ্যুতিকীকরণ সম্পন্ন হয়।
  
  রেল পরিসেবা  
  এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনে হাওড়া, শিয়ালদহ,বর্ধমান ও দুর্গাপুরগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।
  
  প্রশাসন ও  নিরাপত্তার ব্যবস্থা 
  মগরা রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
  
  তথ্যসূত্র
  
  বহিঃসংযোগ
  
  বিষয়শ্রেণী:হুগলী জেলার রেল স্টেশন
title: মগরা রেলওয়ে স্টেশন